|  |  |  |
| --- | --- | --- |
|  | **Gjemnes kommune** | Arkiv: 153Arkivsaksnr: 2017/666-1Saksbehandler: Per Olav Eide |
|  |

**Saksframlegg**

|  |  |  |
| --- | --- | --- |
| **Utvalg** | **Utvalgssak** | **Møtedato** |
| Formannskapet | 39/17 | 16.05.2017 |
| Kommunestyret | 22/17 | 30.05.2017 |

# Økonomisk rapport 1. kv. 2017

|  |
| --- |
| Vedlegg |
| 1 | Hovedoversikt- økonomisk rapport 1. kv. 2017 |
| 2 | Økonomi- og avviksrapport budsjettansvarlige 1. kv. 2017 |

## Saksopplysninger

Den framlagte økonomiske rapporten for 1. kv. 2017 har bl.a. tatt utgangspunkt i skriftlige rapporter fra avdelingslederne/ budsjettansvarlige. Denne rapporten omtaler status av den økonomiske situasjonen på nåværende tidspunkt pr. 31.03.17.

Vi har tatt i bruk nytt verktøy i.f.t. økonomirapportering i år. Dette har krevd noe opplæring og tilpasninger for vårt bruk innad i organisasjonen. For første gang er budsjettet nå periodisert pr. måned.

**Prognose 2017 etter 1. kvartal.**

Fra 2017 er budsjettet periodisert. Dette betyr at budsjettet er delt opp etter måneder, enten fordelt etter 12 måneder, kvartalsvis, fordelt på bare en måned, eller andre hensiktsmessige fordelinger. Dette krever stor nøyaktighet og forutsigbarhet når inntekter og utgifter vil påløpe gjennom året, samtidig at de skal treffe på riktig budsjettert måned. I mange tilfeller er slike utgifter og inntekter umulig å vite eksakt når de kommer. Derfor vil tall i kolonnen for budsjett nedenfor ofte være basert på skjønn/ estimat, og derfor avvike mot regnskapstabellen for perioden. «Avvikene» kan i enkelte tilfeller framkomme til dels betydelige, uten at det av den grunn nødvendigvis trenger å være reelle avvik.

Ved gjentatte omperiodiseringer av budsjettet av den budsjettansvarlige, vil presisjonen/ nøyaktigheten mellom regnskapstall pr. periode og periodebudsjett forbedres. Derfor er det vel så viktig å støtte seg til gode verbale økonomirapporter fra den enkelte.

I kolonnen for «Endret prognose» nedenfor viser et samlet netto avvik/ merforbruk i.f.t. budsjett i hovedsak slik pr ansvarsområde:



Prognose for regnskapsmessig resultat for hele året viser et avvik/ merforbruk mellom tildelt ramme og vedtatt tjenesteproduksjon/ driftsnivå i størrelsesorden kr. 451 000. Av dette relateres kr. 171 000 til areal og drift, kr. 30 000 til kulturkontoret. I tillegg er det negativ prognose på avvik mht. skatt, rammer og inntektsutjevning på kr. 250 000.

Det forutsettes at nevnte ansvarsområder setter i gang driftstiltak for å få balanse i budsjettet. Areal og drift har i rapporten skissert hvilke tiltak dette gjelder.

Når det gjelder mindreinntekt vedrørende skatteinntektene forutsettes det at inntektsutjevningen vil dekke opp dette.

Dette betyr at den økonomiske rapporten for 1. kvartal vil ut i fra prognose for året balanseres ut med driftstiltak og økt inntektsutjevning.

**Drifts- og kapitalbudsjettet 2017**

Brutto driftsresultat i regnskapet skal være så stort at det dekker renter og avdrag på kommunen sine innlån. Budsjetterte renter og avdrag (finanskostnader) utgjør 11,926 mill. kr.

I tabellen nedenfor er det medtatt lønnsutgifter pr. mars måned. Vedlagte hovedoversikt viser **regnskapstall pr. 31.03,** og kan sammenfattes slik i hele 1000 kr.:

**Tekst R 31.03.2017 Årsbudsj 2016 % Forbruk R 31.03.2016 % Forbruk**

|  |  |  |  |  |  |
| --- | --- | --- | --- | --- | --- |
| Sum driftsinntekter | 65 225 | 212 580 | 30,7 | 63 787 | 30,2 |
| Sum driftsutgifter | 56 031 | 199 529 | 28,1 | 52 218 | 25,4 |
| **Brutto driftsresultat** | **9 195** | **13 051** | **70,5** | **11 570** | **190,3** |
| Resultat eksterne finanstransaksjoner | - 1 347 | - 11 062 | 12,2 | * 1 290
 | 13,0  |
| **Netto driftsresultat** | **7 848** | **1 989** | **394,6** | **10 279** | **312,5**  |
| Netto finanstransaksjoner | - 395 | - 1 989 |  | * 4 345
 |   |
| **Regnskapsmessig resultat** | **7 453** | **0** |  | **5 934** |  |

**Overnevnte tabell viser regnskapsførte tall pr. d.d., og er derfor ingen prognose for 2017.**

**Hovedtall fra oversikten pr. 31.03.17 viser:**

* Brutto driftsresultat 9,195 mill. kr., tilsvarer 4,3%
* Netto driftsresultat 7,848 mill. kr., tilsvarer 3,7%
* Regnskapsmessig resultat 7,453 mill. kr.

**Prognose lønnsutgifter regnskapsåret 2017**

Samlet utgjør lønnsutgiftene pr. mars 31,129 mil kr., som tilsvarer 28,7 % av budsjetterte lønnsutgifter.

Det er kommet inn kr. 1 083 000 mer i sjukepenger enn budsjettert etter 3 måneder.

Prognosen for lønn, sosiale utgifter og sjukepenger for hele året framkommer i kolonnen for «Avvik i kr.» (i hele 1000 kr.):

|  |  |  |  |  |  |
| --- | --- | --- | --- | --- | --- |
|  | **Jan-mars** | **% forbruk** | **Årsbudsjett** | **Periodebudsjett** | **Avvik i kr** |
| Lønnsutgifter | 31 227 | 28,7 | 108 834 | 29 769 | **1 360** |
| Sjukepenger | 1 113 |  | 60 |  | * **1 053**
 |
| Netto lønnsforbruk | 30 114 | 27,7 | 108 774 |  | **307** |
| Sosiale utgifter | 8 089 | 22,9 | 35 312 |  | **400** |
| Netto avvik lønn  | 38 203 | 26,5 | 144 086 |  | **707** |

Lønnsforbruket skal etter fratrekk av sykepenger ligge på ca. 27 %. Dette betyr et avvik på 1,360 mill. kr. for høyt lønnsforbruk i f.t. årsbudsjett, tilsvarende 1,7%. Prognosen for hele året viser et avvik på ca. kr. 700 000 i merforbruk i lønn inkl. sykepenger og sos. utg.

Avregning arbeidsgiveravgift og pensjon skjer først ved regnskapsavslutningen. Prognosen tar ikke hensyn til årets lønnsoppgjør. Det er satt av et beløp på 3,750 mill. kr. til årets lønnsoppgjør. Det er for tidlig å si hvor mye lønnsoppgjøret vil koste kommunen i år. Vi regner med at forhandlingene rundt kap. 3, 4 og 5 er ferdig før sommerferien.

**Merknader til driftsbudsjettet.**

Lønnsutgiftene og sosiale utgifter er den største utgiftsposten i kommunens budsjett og utgjør over 70 % av budsjettet. Derfor er det viktig med en nærmere analyse av lønnsforbruket så langt i år.

Nedenfor vises oversikt over lønnsforbruket etter 3 måneder i.f.t budsjett på de enkelte ansvarsområder.

Øvrige kommentarer fra avdelingslederne/ budsjettansvarlige ligger ved som eget vedlegg til saken.

**Ansvar 1000: Folkevalgte**

For de Folkevalgte er lønnsforbruket pr. mars følgende i hele 1000 kr:

 Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Folkevalgte  | 216 | 21,4 | 0 | 21,4 |

Lønnsforbruket holder seg innenfor budsjett så langt.

**Ansvar 1010-1400: Sentraladministrasjonen og NAV.**

For sentraladministrasjonen og NAV er lønnsforbruket pr. mars måned følgende i hele 1000 kr:

 Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Sentraladministrasjonen, Nav  | 2 850 | 31,7 | 0 | 31,7 |

Lønnsforbruket holder seg innenfor budsjett så langt.

Sentraladministrasjonen er involvert i flere investeringsprosjekter, og som medfører en avregning av lønn mot prosjekt i investeringsregnskapet. Refusjonskrav mot bl.a. andre kommuner og interne føringer skjer senere.

**Ansvar 2000: Skolefaglig kompetanse- fellesutgifter skole**

Ansvarsområdet for skolefaglig kompetanse- fellesutgifter skole viser et lønnsforbruk pr. mars måned i hele 1000 kr:

 Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Skole  | 495 | 26,8 | 0 | 26,8 |

Lønnsforbruket holder seg innenfor budsjett så langt.

**Ansvar 2050: Barnehagefaglig kompetanse- fellesutgifter barnehage**

Ansvarsområdet for barnehagefaglig kompetanse- fellesutgifter skole viser et lønnsforbruk pr. mars måned i hele 1000 kr:

 Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Barnehage  | 318 | 33,4 | 0 | 33,4 |

Ut i fra dette ligger lønnsprognosen ca. 6 % over budsjettet.

**Ansvar 2100-2200 Rektor Angvik skole og Batnfjord skule**

For skolene er lønnsforbruket pr. mars måned følgende i hele 1000 kr:

 Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Angvik skole | 1 423 | 30,5 | 5 | 27,5 |
| Batnfjord skule | 4 736 | 29,5 | 159 | 29,5 |
| **SUM skoler** | **6 159** | **29,7** | **324** | **28,1** |

Samlet merforbruk på lønn for skolene ligger nærmere 3,0 % over budsjett så langt.

|  |
| --- |
| **Ansvar 2500-2900 Styrere barnehager**  |

For barnehagene er lønnsforbruket pr. mars måned følgende i hele 1000 kr:

 Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Alle barnehager  | 3 192 | 28,6 | 272 | 26,3 |

Lønnsforbruket holder seg innenfor budsjett så langt.

**Ansvar 3000: Avdelingsleder helse- og omsorg**

For helse- og omsorgsavdelinga er lønnsforbruket pr. mars måned i.f.t. budsjett i 1000 kr:

 Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Helse og omsorg | 13 759 | 28,4 | 642 | 27,0 |

Lønnsforbruket holder seg innenfor budsjett så langt.

**Ansvar 4000: Avdelingsleder areal og drift**

For areal- og driftsavdelinga er lønnsforbruket pr. mars måned i f.t. budsjett i 1000 kr:

 Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Areal og drift | 3 111 | 27,7 | 25 | 27,4 |

Lønnsforbruket holder seg innenfor budsjett så langt.

**Ansvar 5000: Kulturkontoret**

For kulturkontoret er lønnsforbruket pr. mars måned i.f.t. budsjett i 1000 kr:

 Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Kulturkontoret | 225 | 28,3 | 0 | 28,3 |

Ut i fra overnevnte ligger lønnsutgiftene ca. 1,0 % over budsjett.

**Ansvar 5100: Kulturskolen**

For kulturskolen er lønnsforbruket pr. mars måned i.f.t. budsjett i 1000 kr:

 Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Kulturskolen | 527 | 27,0 | 8 | 26,9 |

Lønnsforbruket holder seg innenfor budsjett så langt.

**Ansvar 6010-6050: VARSF- området**

Ansvar 6010- 6050 VARSF- områdene (vann, avløp, renovasjon, slam og feiing) belastes driftsregnskapet direkte avhengig av om sjølkostregnskapet viser over- eller underskudd.

VARSF- områdene er budsjettert med en netto merutgift på kr. 977 000. Med unntak av feiing er tidligere års underskudd på VAR- området nå nedbetalt. Det er for tidlig å si noe om hvordan selvkostregnskapet vil komme ut. Forutsatt nedbetalt VAR- område, vil overskudd her bli satt av til selvkostfond.

**Ansvar 7000: Kommunestyrets reservepost**

Kommunestyreposten er tenkt brukt for å dekke opp uforutsette utgifter/ brutte forutsetninger i driftsregnskapet gjennom året. Den skal også være en «buffer» mot underskudd i regnskapsåret.

Kommunestyrets reservepost utgjør 250 000 kr. Utover dette er det satt av 3,750 til årets lønnsoppgjør.

**Renter og avdrag**

Det er ingen endringer mht. rentesituasjonen for våre innlån. Det er fortsatt en stabil lav rentesituasjon i markedet.

Forskyvning av 7 mill. kr av kostnadene vedrørende påbygg av Batnfjord skule over til 2018, påvirker finanskostnadene. Samtidig omprioriteres 1,185 mill. kr. fra dette prosjektet og over til uforutsatte investeringsoppgaver i år for å unngå ekstra låneopptak. Nettovirkningen i redusert låneopptak utgjør dermed 5,815 mill. kr.

**Skatteinntekter/ rammeoverføringer/ eiendomsskatt.**

Samlet er det kommet inn 27,710 mill. kr. i rammeoverføringer pr. mars måned. Beregning av inntektsutjevningen avgjør hvor store inntektene blir for vår del til slutt. Det er derfor for tidlig å si hvordan prognosen for inntektsutjevning vil bli for 2017 på nåværende tidspunkt.

Skatteinntekter pr. mars måned for kommunen utgjør 17,903 mill. kr. Skatteinngangen ligger nærmere 500 000 kr. lavere enn prognosen så langt i år. Det er stor sannsynlighet at budsjettmålet for denne posten ikke nås. Så langt ligger inntektsutjevningen 250 000 kr. bedre an enn budsjett. Netto virkning skatt, rammer, inntektsutjevning utgjør 250 000 kr. under budsjett.

Rådmannen vil følge nøye med på utviklingen på dette området. Samtidig forutsettes det at inntektsutjevningen vil fange opp den foreløpige lave skatteveksten.

Det er budsjettert med 9,742 mill. kr. i eiendomsskatt for 2017. Det er nå sendt ut 1. termin av eiendomsskatten. Skattesatsen for boliger, fritidseiendommer, landbruk er satt til 5,25

promille for 2017. Satsen for verker og bruk, og for næringseiendommer er satt til 7 promille. Foreløpig ser budsjettanslaget for eiendomsskatt ut til å holde.

**Investeringsregnskapet**

Så langt er det ført 1,792 mill. kr. i investeringsregnskapet av et budsjett på 23,290 mill. kr.

Status på prosjektene i investeringsbudsjettet er som følger:

**9200 Batnfjord skule**

Det er forsinkelse i prosjektet da arbeid for arkitekt/ konsulent har tatt lengre tid enn forutsatt. Byggestart av skolen skjer først i november/ mot slutten av året. Estimert kostnad for 2017 utgjør 1,5 mill. kr. Hovedtyngden av kostnadene og låneopptak overføres 2018. Dette betyr at låneopptak til skolen på 7,5 mill. kr. utgår. Nettstasjon flyttes i år og ligger i årets kostnader.

**9205 Angvik skole**

Ferdig.

**9302 Helsehus**

Skisseplan av romprogram ferdig - godkjenning avventes fra PBK.

**9216 Astadalen BHG/2 etg**

Oppstart prosjektering etter sommerferie.

**9612 Hjorten**

Maling gjenstår- utføres sommeren 2017.

**9106 KP sykehus**

Avsluttet 2016. Arkeologisk utgraving Bruseth.

**9105 KP generell**

Sjøarealplan, kommuneplan (arealdel og samfunnsdel).

**9501 Ørstua - rehabilitering**

Konkurransegrunnlag pågår, gjennomføres til høsten.

**9607 Solsida boligfelt 3 og 4**

Igangsatt, skredutredning og ny reguleringsplan.

**9638 Torvikbukt sentrum**

Igangsatt, arkeologi og reguleringsplan.

**9603 Vassforsyning Øre vassverk**

Konsulent vurderer løsning, bygging i høst.

**9610 Øra Vest**

Avløp og overvannssystem bygd.

**9615 Rehabilitering flata 7A**

Oppstart 1. juni.

**9616 Sletnesvegen**

Arbeid startet, fullføres til høsten.

**9617 Gjemneshallen - ny port**

Løsning utredes (brann, rømning).

**9621 Kjøp av vaktmester bil**

Utført.

**9637 Nåstad boligfelt**

Grunnkjøp - advokat jobber med saken. Reguleringsendring - avtale med konsulent inngått.

**9645 Renseanlegg Astad**

Konsulent jobber med konkurransegrunnlag.

**9646 Renseanlegg Torvik vest**

Opprydding pågår, tilleggsbevilgning behandles politisk.

**9652 Batnfjord brannstasjon- ombygging**

Arkitekt engasjert.

**9653 Kjøp av redningsbil brannvern**

Type bil er valgt, kontrakt forberedes.

**9654 Høgset vassverk**

Prosjektering pågår.

**9655 Avløp Haltbakken**

Prosjektering pågår.

Det er lagt fram egen sak til kommunestyret for tilleggsfinansiering av uforutsatte investeringsoppgaver for 2017 og med slikt forslag til vedtak:

«

Kommunestyret godkjenner at disse investeringsprosjektene gjennomføres innenfor en kostnadsramme på kr. 1 185 000:

|  |  |
| --- | --- |
| Helse- og omsorgssenteret - rehabilitering | kr. 345 000 |
| Batnfjord samfunnshus, ventilasjonsanlegg  | kr. 100 000 |
| Gjemnes kirke, rehabilitering | kr. 200 000 |
| Torvikbukt vest - renseanlegg avløp, avslutning prosjekt  | kr. 540 000  |
| **SAMLET beløp**  | **kr. 1 185 000** |

Prosjektene finansieres ved opptak av tilleggslån på kr. 1 185 000 ut over kommunens vedtatte netto låneramme på kr. 20 890 000 for 2017. Finanskostnadene dekkes inn ved hovedrevisjonen av årsbudsjettet i junimøtet.

«

Etter at saken ble behandlet i formannskapet er omfanget for bygging av Batnfjord skule blitt endret i 2017. Estimerte kostnader i år mht. dette prosjektet utgjør ca. 1,5 mill. kr. Dette betyr at 7 mill. kr. kan omprioriteres eller at lånerammen kan reduseres.

Denne saken blir behandlet i kommunestyret 9. mai.

**Konklusjon investeringsbudsjett**

Det er budsjettert med et lånebehov for investeringsoppgaver for 2017 på 20,890 mill. kr. Det er lagt fram egen sak for tilleggsfinansiering av akutte investerings- og driftsoppgaver for 2017, k-sak 18/17.

For å unngå ytterligere låneopptak i k-sak 18/17 foreslår rådmannen at 1 185 000 tas av rammen til Batnfjord skule i år. Årets låneopptak foreslås dermed endret på denne måten:

* Vedtatt låneopptak budsjett 2017 kr. 20 890 000
* Reduksjon Batnfjord skule- (forskyvning 2018) - kr. 7 000 000
* Uforutsatte kostnader – diverse prosjekter k-sak 18/17 kr. 1 185 000

**Korrigert låneopptak kr. 15 075 000**

**Sykefraværet**

I henhold til IA-avtalen vi har inngått lokalt, så har Gjemnes kommune et mål om at sykefraværet skal være 5,5%.

Enkelte avdelinger har til dels høyt sykefravær.

Sykefraværet for 1. kvartal i 2017 er totalt på 8,7%. Egenmeldinger utgjør 1,2% og sykemeldinger utgjør 7,6%. Sykefravær over 16 dager utgjør 5,4%.

Utvikling av sykefraværet 1. kvartal de siste 3 årene:

|  |  |  |  |
| --- | --- | --- | --- |
| **År** | **2015** | **2016** | **2017** |
| **1.kvartal** |  |  |  |
| Egenmelding | 1,3 | 1,2 | 1,2 |
| Sykemelding | 4,9 | 7,6 | 7,6 |
| Totalt | 6,0 | 8,7 | 8,7 |

Vi ligger etter i forhold til målsetningen om 5,5%. Det jobbes aktivt for å få ned sykefraværet for å nå målsettingen.

**HMS**

Kommunen har gjennomført diverse kurs i HMS i 1. kv., der 7 personer har deltatt. Dette gjelder bl.a. styrer i Bergsøy barnehage, som har tatt lederopplæringsdelen av 40 timers HMS kurs. Kommunen har videre hatt 6 deltakere på kurs i vold og trusler som også inngår i HMS.

**Kvalitetssystemet**

Det meldes nå inn avvik gjennom kvalitetssystemet fra avdelingene opp til leder.

**Konklusjon**

Driftsbudsjettet som legges fram for 1. kvartal er svært anstrengt på enkelte områder. Det er et merforbruk innenfor ansvarsområdene i størrelsesorden på 500 000 kr. så langt. Det er spesielt sviktende skatteinntekter ift. budsjett som er årsaken til dette avviket, samt merforbruk innen areal og drift.

Rådmannen forutsetter at merforbruket innenfor de enkelte ansvarsområdene dekkes inn/ finansieres av driftstiltak innen avdelingen.

Årets sentrale lønnsoppgjør er ferdig med en økonomisk ramme på 2,4% i kommunesektoren.

Økonomirapporten omhandler årets 3 første måneder, og tallene er selvfølgelig beheftet med usikkerhet. Dette gjelder bl.a. skatteinngang, inntektsutjevning, finanskostnader, kostnadene med de interkommunale samarbeidene, pensjonskostnadene, lønnsoppgjøret og ikke minst arbeidsmarkedet. Den kommunale tjenesteproduksjon må derfor styres godt i tiden framover, og innenfor de driftsrammer som er satt.

Årets låneramme reduseres med kr. 5 815 000 fra 20,890 mill. kr. til 15,075 mill. kr. pga. forsinkelse av påbygg for Batnfjord skule i år og finansiering av uforutsatte kostnader på diverse prosjekter.

Jeg ber om at kommunestyret tar den økonomiske rapporten til etterretning, og at budsjettert låneramme for 2017 reduseres i tråd med kommentarene nevnt overfor.

## Rådmannens innstilling

Kommunestyret tar den økonomiske rapporten til etterretning.

Den økonomiske rapporten for 1. kvartal 2017 viser et regnskapsmessig resultat på årsbasis med et merforbruk på kr. 481 000. Merforbruket dekkes bl.a. inn gjennom reduserte driftstiltak på de enkelte ansvarsområder.

2

Kommunestyret godkjenner at lånerammen for investeringsoppgaver for 2017 på kr. 20 890 000 reduseres med kr. 5 815 000.

Kommunestyret godkjenner at det blir tatt opp lån på kr. 15 075 000 til finansiering av investeringsoppgaver for 2017.

Avdragstid på lån stipuleres til ca. 30 år. Rådmannen får fullmakt til å godkjenne lånevilkåra

## Behandling i Formannskapet - 16.05.2017

## Enstemmig forslag til vedtak

1

Kommunestyret tar den økonomiske rapporten til etterretning.

Den økonomiske rapporten for 1. kvartal 2017 viser et regnskapsmessig resultat på årsbasis med et merforbruk på kr. 481 000. Merforbruket dekkes bl.a. inn gjennom reduserte driftstiltak på de enkelte ansvarsområder.

2

Kommunestyret godkjenner at lånerammen for investeringsoppgaver for 2017 på kr. 20 890 000 reduseres med kr. 5 815 000.

Kommunestyret godkjenner at det blir tatt opp lån på kr. 15 075 000 til finansiering av investeringsoppgaver for 2017.

Avdragstid på lån stipuleres til ca. 30 år. Rådmannen får fullmakt til å godkjenne lånevilkåra

--- slutt på saksprotokoll ---

## Behandling i Kommunestyret - 30.05.2017

## Enstemmig vedtak

1

Kommunestyret tar den økonomiske rapporten til etterretning.

Den økonomiske rapporten for 1. kvartal 2017 viser et regnskapsmessig resultat på årsbasis med et merforbruk på kr. 481 000. Merforbruket dekkes bl.a. inn gjennom reduserte driftstiltak på de enkelte ansvarsområder.

2

Kommunestyret godkjenner at lånerammen for investeringsoppgaver for 2017 på kr. 20 890 000 reduseres med kr. 5 815 000.

Kommunestyret godkjenner at det blir tatt opp lån på kr. 15 075 000 til finansiering av investeringsoppgaver for 2017.

Avdragstid på lån stipuleres til ca. 30 år. Rådmannen får fullmakt til å godkjenne lånevilkåra

--- slutt på saksprotokoll ---

--- slutt på innstilling ---

Rådmannen i Gjemnes, 08.05.2017